Fra folketellinga i 1991 til folketellinga i 2001 gikk andelen hinduer ned fra 99,7 % til 74,9 %. Buddhister gikk opp fra 0,2 % til 24,6 %, og andre religioner fra 0,1 % til 0,4 %. Distriktet er kjent for å ha mange magarer, som tradisjonelt har hatt et sterkt innslag av buddhister. Heller enn noen vekkelse skyldtes nok økninga at buddhister etter at det kongelige diktaturet falt under Jana Andolan 1990, gradvis blei sikrere på at de turte å avvise at de blei registrert som hinduer. Det økende innslaget av kan på samme måte skyldes folk som insisterer på det fordi de hører til den gamle tibetanske religionen bön, som ikke blei særskilt registrert under noen av folketellingene, eller andre tradisjonelle lokale religioner.